Ханна художестволы сүкеү оҫтаһы Юхан Тимофеус Тенгелин һәм уның ҡатыны Анна Мария, тыумыштан Гультман ғаиләһендә тыуған. 1859 йылдан Юхан Юлиус Рингдалдың художестволы оҫтаханаһында уҡый. 1864—1867 йылдарҙа Король сәнғәт академияһында уҡый, унда академия профессоры Юхан Кристоффер Боклунд уның остазы була. Ул академия студенттары араһында беренсе ҡатын-ҡыҙҙарҙың береһе була, 1864 йылға тиклем академияға ирҙәр генә ҡабул ителә. 1867 йылда рәссам Мортен Эскиль Вингеға кейәүгә сыға. Италияла һәм Германияла уҡый.